# Kommentarer til Polarstjernens regnskab 2018

### Resultat: +74.057,26 kr.

Resultatet skal ses i lyset af at Polarstjernen har fået udbetalt et væsentligt beløb i tilskud til toiletbygningen i 2018. Ved udgangen af 2017 havde Polarstjernen afholdt en række omkostninger til toiletbygningen, som der endnu ikke var kommet tilskud ind for.

Da både 2017 og 2018 er økonomisk atypiske år på grund af opførsel af toiletbygningen giver det mening at betragte resultatet for de to år samlet. Det samlede resultat for de to år er -144.421 kr. Indeholdt i dette beløb er forbrug af 50.000 kr. i tilskud til toiletbygningen overført til Polarstjernen før 2017. Ses bort fra dette tilskud er det samlede resultat -94.421 kr. Polarstjernen havde desuden budgetteret med en egenbetaling på 104.599 kr.

### Indtægter:

**Lokaletilskud (konto 1100)** ligger væsentligt under budgetteret. Den primære årsag er mindreforbrug til vedligeholdelse i 2017, idet stort fokus på toiletbygningen i 2017 betød mindre fokus på anden vedligeholdelse.

**Ture og deltagerbetaling (konto 1200)** ligger væsentlig over budget. Dette skyldes primært troppens sommerlejr, der ikke i tilstrækkelig grad var medtaget i Polarstjernens samlede budget 2018. Der er tilsvarende omkostninger og effekten på Polarstjernens samlede regnskab er der for ikke væsentlig.

**Salg, aktiviteter, gaver og støtte (1260)** ligger væsentligt over budget og skyldes stor aktivitet med indtjening til gruppen (salg af lodsedler og julekalender samt deltagelse som frivillige ved en række arrangementer). Desuden har Polarstjernen modtaget 12.000 kr. fra BP fonden til genopretning af vej. Se kommenrar for Hytte, inventar og andet (konto 2580).

### Udgifter:

**Korpskontingent (konto 2000)** ligger nogenlunde på budget men væsentligt højere end i 2017. Dette skydes at Polarstjernen i 2017 fik udsat en tredjedel af sit samlede kontingent til korpset på grund af udfordringer med likviditeten som følge af opførsel af toiletbygningen. Det skydige kontingent fra 2017 er betalt i 2018.

**Administration (konto 2050)** vedrører kortgebyr i forbindelse med betaling af kontingent via kort, primært dankort. Omkostningen skal ses i sammenhæng med Administration (konto 2250).

**Ture og lejre uden hytteleje (konto 2100)** ligger over budget. Se kommentar for Ture og deltagerbetaling (konto 1200).

**Møder og aktiviteter (konto 2150), Materieler, lejrudstyr og tørklæder (konto 2300) og Leje af hytter (konto 2400)** ligger væsentligt under budget og udgiftsniveau 2017. Dette skydes……Generel tilbageholdenhed med omkostninger. **Kan lederne hjælpe med nogle kommentarer her?**

**Kurser (konto 2200)** ligger under budget men væsentlig over niveauet for 2017. Forklaringen på den store forskel imellem årene er den samme som for korpskontingent. Polarstjernen fik udsat betalinger (herunder en lang række PLAN kurser fra efteråret 2017) til 2018.

**Vand (konto 2520)** ligger meget højt i 2018 på grund af løbende toilet i 2017. Der er sket en efterbetaling på 8.000 kr. vedrørende 2017 og a conto beløbet i 2018 er sat meget højt. Polarstjernen forventer en væsentlig mindre udgifter i 2019, når der sker efterregulering for 2018.

**Hytte, inventar og andet (konto 2580)** ligger væsentlig over budget på grund af genopretning af vej efter opførsel af toiletbygning. Omkostningen til vej dækkes 80 % af indtægt fra BP Fonden. Se kommenrar for Salg, aktiviteter, gaver og støtte (1260)

### Balance

Der er i lighed med tidligere år foretaget afskrivning af Hytten på Stenløsevej på 32.000 kr. og af Bålhytten med 20.000 kr.

#### Ændring i Tropskontoen er som følger:

Primo 2018: 34.546,23 kr.

*Legat sommerlejr + 3.000 kr.*

*Odense Renovation + 2.300 kr.*

*Tilskud til sommerlejr: - 12.551.41 kr.*

Ultimo 2018: 27.294,82 kr.